Tsimihety

Die Tsimihety is ’n etniese groep van die noord-sentrale deel van Madagaskar.Tsimihety, Encyclopædia Britannica Die naam beteken "Hulle wat nooit hul hare knip nie", wat moontlik dui op hul onafhanklikheid van die Sakalava-koninkryk in die weste waar dit gebruiklik was om in tye van rou hul hare af te skeer. Hulle word in die bergstreke van die eiland aangetref en is een van die grootste Malgassiese etniese groepe. Hul getalle word op tussen 700 000 en meer as 1,2 miljoen geraam.

 Geskiedenis 
duimnael|130px|links|Philibert Tsiranana.

Voor die 19de eeu het anargie onder die Tsimihety geheers en het hulle geen gesag aanvaar nie.

Volgens David Graeber, ’n antropoloog wat in anargiestelsels spesialiseer, is plaaslike besluite deur informele konsensus geneem en enigiemand wat soos ’n leier opgetree het, is met agterdog bejeen. Om bevele te gee of van iemand te verwag om verantwoordelikheid te aanvaar was verkeerd en selfs begrippe soos werk vir ’n loon was onaanvaarbaar. Radama I, koning van die Merina, het in 1823 egter feitlik die hele eiland, ook die Tsimihety, onder sy heerskappy verenig.

In 1896 het Frankryk Madagaskar geannekseer en die eiland die volgende jaar tot ’n kolonie verklaar. Die Tsimihety was sedertdien ’n aktiewe deel van die politiek. Philibert Tsiranana, ’n Tsimihety, was die eerste president van die Malgassiese Republiek toe dit in 1959 ’n halfoutonome streek in die Franse Unie geword het.

 Verwysings 

 Bibliografie 
 Appiah & Gates 

 Diagram Group 




 Eksterne skakels 
 15px Hierdie artikel is vertaal uit die Engelse Wikipedia

Kategorie:Etniese groepe in Madagaskar